Karansén 17
Kafuɲɔhɔyalu kandalalu yé an madɛmɛnna di ?
Kitabu fan mɛn sɛbɛla grɛki kan rɔ, wô yé Barnabasi ni kéla Pole la kô fɔla kô tan. Wôlu tɛrɛ lôndan kawandililalu lé di, élu tun yé wala kafuɲɔhɔya fɔlɔlu kɔnɔ. Munna ? Kamasɔrɔn élu kafuɲɔhɔlu la kôlu hami tɛrɛ élu la kôsɛbɛ. Pole yɛrɛ ka a fɔ : “ an ɲé an kɔsɛ [...] ka badénmalu siiɲan lagbɛ. ” (Kɛwalilu 15:36). A sɛwani tɛrɛ tama baa wô kɛla kôsa a yé a badénmalu la dɛnkɛnɛya lawara. Bii fanan, anna lôndan kawandililalu sɛbɛ dônni wô lé kɛ kan ma.
Élu yé nala an djidja kan lé ma. Kafuɲɔhɔyalu kandala kélén kélénna bɛɛ yé a djantola kafuɲɔhɔya 20 lé rɔ. San bɛɛ kɔrɔ, a di wa kafuɲɔhɔya kélén kélénna wôlu bɛɛ kɔnɔ suɲa 2. An disé tɔnɔ baa sɔrɔnna badénma wôlu ni élu musolu la lɔnniya rɔ. Élu yé afɛ ka dénnilu, funukélu ani mɔɔbakɔrɔlu lɔn a ɲuman la kafuɲɔhɔya kɔnɔ. Élu yé afɛ ka wa an malɔ kawandili ni Kitabu karan diya. Élu ni kɛmɔɔbalu yé kafuɲɔhɔ dôlu fola wôlu madɛmɛn kan ma. Anna ɲonbɛn ni anna ɲɔnbɛn baalu rɔ, élu yé an djidjala, ka anna dɛnkɛnɛya lawara kɛnɛma kumanlu la. — Kɛwalilu 15:35.
Élu sɛwani bɛɛ la. Kafuɲɔhɔyalu kandalalu yé kafuɲɔhɔya mɔɔlu madɛmɛnna sa élu yé sé élu madônna Alla la. Élu ni kɛmɔɔbalu ani dɛmɛnbalu yé ɲɔnbɛnna. Kafuɲɔhɔya yé wala ɲɛ fɛ ɲamɛn ma, lôndan kawandilila yé wô lé ɲafɔla ɲɔnbɛn wôlu rɔ. A di ban ka kɛmɔɔbalu ni dɛmɛnbalu lali sa élu yé élula baaralu kɛ a ɲan yɛrɛyɛrɛ ma kafuɲɔhɔya kɔnɔ. Élu yé ɲɛbilalalu madɛmɛnna kôsa wôlu yé sɛwa sɔrɔn kawandili baara rɔ. Mɛnlu ma mɛn kafuɲɔhɔya kɔnɔ, élu yé fɛrɛ bɛɛ kɛla ka wôlu lɔn. Wôlu yé wala ɲɛ ɲamɛn, ka wô fanan lɔn. Élu yé élu yɛrɛ makôlu tola yén ka an makôlu ɲabɔ, kamasɔrɔn élu yé an “ baaraɲɔnlu di [an] makôlu kôsɔn ”. (Kôrɛnte kalu II 8:23.) An kakan ka bila élula tɔmaséré kɔ Alla diyana kô kɛ kan ma. — Hébrelu 13:7.
Kafuɲɔhɔyalu kandalalu yé wala kafuɲɔhɔyalu kɔnɔ mun kan ma ?
I disé munafan djuma sɔrɔnna élula folilu rɔ ?
min_Latn bam_Latn bam_Latn bam_Latn bam_Latn bam_Latn bam_Latn